ai4bharat/Pralekha huggingface dataset:
भारतीय स्पर्धा आयोग
अनिवार्य परिवर्तनीय प्राधान्य समभाग नोंदणीच्या माध्यमातून स्प्रिंग कॅन्टर इन्व्हेस्टमेंट लिमिटेड  कडून रिव्हिगो सर्व्हिसेस प्रायव्हेट लिमिटेड  च्या अधिग्रहणाला सीसीआयने दिली मंजुरी
भारतीय स्पर्धा आयोगाने स्पर्धा कायदा 2002 च्या कलम 31 अंतर्गत अनिवार्य परिवर्तनीय प्राधान्य समभाग नोंदणीच्या माध्यमातून स्प्रिंग कॅन्टर इन्व्हेस्टमेंट लिमिटेड  कडून रिव्हिगो सर्व्हिसेस प्रायव्हेट लिमिटेड  च्या अधिग्रहणाला मान्यता दिली आहे.
एससीआयएल ही एक गुंतवणूक धारक कंपनी आहे जी मॉरीशसच्या कायद्यांतर्गत स्थापन झाली आहे आणि भारतात त्यांचे कोणतेही प्रत्यक्ष अस्तित्व नाही. वारबर्ग पिनकस एलएलसी  द्वारे व्यवस्थापित काही खासगी इक्विटी फंड त्याचे भागधारक आहेत.
वॉरबर्ग ही अमेरिकेत न्यूयॉर्क येथे मुख्यालय असलेली एक खासगी इक्विटी फर्म आहे तसेच ती काही खासगी इक्विटी फंडाचे व्यवस्थापक म्हणून काम करते. खासगी इक्विटी फंडाच्या मालकीच्या पोर्टफोलिओ कंपन्या या ऊर्जा, वित्तीय सेवा, आरोग्य सेवा, फार्मा, सामान्य विमा, ग्राहक, औद्योगिक आणि व्यवसाय सेवा, तंत्रज्ञान, मीडिया आणि दूरसंचार यासह विविध क्षेत्रात सक्रिय आहेत.
रिव्हिगो ट्रकिंग उद्योगातील तंत्रज्ञान-सक्षम लॉजिस्टिक कंपनी आहे. ते एक अभिनव ‘ड्रायव्हर रिले’ मॉडेल वापरतात ज्यामुळे ट्रक उद्योगाच्या सरासरीच्या तुलनेत वेगाने अधिक अंतर कापू शकतात. त्याच्या पूर्ण स्टॅक लॉजिस्टिक ऑफरमध्ये रिले-प्रणित ट्रकिंग आणि फ्रेट मार्केटप्लेस समाविष्ट आहे. हे असंख्य मालवाहतूक कंपन्या आणि ज्यांच्याकडे वाहनांचा ताफा आहे अशा लॉगींजिस्टीक क्षेत्रातल्या कंपन्यांना कमी वाहन संख्येत जास्तीत जास्त परिणाम साध्य करण्यासाठी सक्षम करते आणि संपूर्ण डिजिटल आणि पारदर्शक प्रणालीद्वारे संपूर्ण मालवाहतूक परिसंस्थेत बदल घडवून आणण्याचे याचे उद्दिष्ट आहे. .
सीसीआयचा विस्तृत आदेश लवकरच उपलब्ध होईल.
Jaydevi PS/S.Kane/P.Kor
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरणाने 192.97 कोटी मात्रांचा टप्पा केला पार
12 ते 14 वयोगटातील 3.34 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 15,814
गेल्या 24 तासात 2,710 नव्या कोरोना रुग्णांची नोंद
रुग्ण बरे होण्याचा दर सध्या 98.75%
सध्याचा साप्ताहिक पॉझिटिव्हिटी दर 0.52%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 192.97  कोटींचा टप्पा पार केला आहे. 2,44,01,227 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.34  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,778
|
|
2nd Dose
|
|
1,00,37,781
|
|
Precaution Dose
|
|
51,77,587
|
|
FLWs
|
|
1st Dose
|
|
1,84,18,700
|
|
2nd Dose
|
|
1,75,80,049
|
|
Precaution Dose
|
|
85,71,879
|
|
Age Group 12-14 years
|
|
1st Dose
|
|
3,34,68,814
|
|
2nd Dose
|
|
1,54,41,774
|
|
Age Group 15-18 years
|
|
1st Dose
|
|
5,93,48,714
|
|
2nd Dose
|
|
4,53,40,468
|
|
Age Group 18-44 years
|
|
1st Dose
|
|
55,70,25,278
|
|
2nd Dose
|
|
48,89,12,678
|
|
Precaution Dose
|
|
7,21,081
|
|
Age Group 45-59 years
|
|
1st Dose
|
|
20,32,26,620
|
|
2nd Dose
|
|
19,05,99,237
|
|
Precaution Dose
|
|
12,96,817
|
|
Over 60 years
|
|
1st Dose
|
|
12,70,74,367
|
|
2nd Dose
|
|
11,88,66,093
|
|
Precaution Dose
|
|
1,82,60,258
|
|
Precaution Dose
|
|
3,40,27,622
|
|
Total
|
|
1,92,97,74,973
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,778
|
|
2nd Dose
|
|
1,00,37,781
|
|
Precaution Dose
|
|
51,77,587
|
|
FLWs
|
|
1st Dose
|
|
1,84,18,700
|
|
2nd Dose
|
|
1,75,80,049
|
|
Precaution Dose
|
|
85,71,879
|
|
Age Group 12-14 years
|
|
1st Dose
|
|
3,34,68,814
|
|
2nd Dose
|
|
1,54,41,774
|
|
Age Group 15-18 years
|
|
1st Dose
|
|
5,93,48,714
|
|
2nd Dose
|
|
4,53,40,468
|
|
Age Group 18-44 years
|
|
1st Dose
|
|
55,70,25,278
|
|
2nd Dose
|
|
48,89,12,678
|
|
Precaution Dose
|
|
7,21,081
|
|
Age Group 45-59 years
|
|
1st Dose
|
|
20,32,26,620
|
|
2nd Dose
|
|
19,05,99,237
|
|
Precaution Dose
|
|
12,96,817
|
|
Over 60 years
|
|
1st Dose
|
|
12,70,74,367
|
|
2nd Dose
|
|
11,88,66,093
|
|
Precaution Dose
|
|
1,82,60,258
|
|
Precaution Dose
|
|
3,40,27,622
|
|
Total
|
|
1,92,97,74,973
भारतातील रुग्णसंख्या सध्या 15,814 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.75% झाला आहे.
गेल्या 24 तासांत 2,296 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,07,177 झाली आहे.
गेल्या 24 तासात 2,710 नव्या कोरोना रुग्णांची नोंद झाली.
गेल्या 24 तासात एकूण 4,65,840 चाचण्या करण्यात आल्या. भारताने आतापर्यंत एकूण 84.88  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.52% तर दैनंदिन पॉझिटिव्हिटी दर 0.58% आहे.
इलेक्ट्रॉनिक्स आणि माहिती तंत्रज्ञान मंत्रालय
आरोग्य सेतूचा वापर प्रभावीपणे करा : राज्यमंत्री धोत्रे यांचे जिल्हाधिकाऱ्यांना आवाहन
केंद्रीय इलेक्ट्रॉनिक्स आणि माहिती तंत्रज्ञान, मनुष्यबळ विकास व दळणवळण राज्यमंत्री संजय धोत्रे यांच्या निर्देशानुसार भारत सरकारच्या इलेक्ट्रॉनिक्स आणि माहिती तंत्रज्ञान मंत्रालयाची आरोग्य सेतू अॅप टीम आणि महाराष्ट्र राज्यातील सर्व जिल्हाधिकारी आणि एनआयसीचे डीआयओ यांच्या दरम्यान चर्चा करण्यासाठी आज व्हिडिओ कॉन्फरन्सचे आयोजन केले होते. आरोग्य सेतू अॅपच्या विविध बाबींबाबत राज्यातील क्षेत्रस्तरीय अधिकाऱ्यांमध्ये जागरूकता वाढविणे आणि त्यांच्याकडून क्षेत्र-स्तरावरील माहिती प्राप्त करणे हे या चर्चेचे उद्दीष्ट्य होते. राज्यमंत्री धोत्रे यांच्यासह या परिषदेत महाराष्ट्र सरकारचे आरोग्य मंत्री राजेश टोपे आणि महराष्ट्र सरकारचे माहिती तंत्रज्ञान मंत्री सतेज पाटील देखील उपस्थित होते.
परिषदेच्या वेळी हे स्पष्ट झाले की, आरोग्य सेतू व्यासपिठाद्वारे उपलब्ध आकडेवारीचे विश्लेषण राज्यातील रोगाच्या संक्रमणाच्या गतिशीलतेबद्दल सूक्ष्म आणि अति-सूक्ष्म दोन्ही गोष्टी समजून घेण्यासाठी उपयुक्त आहे. या आकडेवारीचा प्रभावी आणि वेळेवर उपयोग केल्यास हॉटस्पॉट विकसित होण्याआधीच त्यांच्यावर आळा घालण्यामध्ये आणि नियोजित व लक्ष्यित पद्धतीने आरोग्य पायाभूत सुविधांचे वाटप आणि वेळेवर त्यात वृद्धी करण्यासाठी ही आकडेवारी महत्वपूर्ण ठरू शकते.
जिल्हाधिकाऱ्यांनी आपापल्या जिल्ह्यात कोविड संकटावर मात करण्यासाठी आरोग्य सेतू डेटा वापरताना त्यांना आलेले अनुभव सामायिक केले. आजारावर नियंत्रण मिळविण्यासाठी जिल्हाधिकारी आणि क्षेत्रीय स्तरावरील अधिकाऱ्यांनी केलेल्या प्रयत्नांचे धोत्रे यांनी कौतुक केले. राज्य सरकारला त्यांनी आश्वासन दिले की भारत सरकारचे माहिती आणि तंत्रज्ञान मंत्रालय, आरोग्य सेतु आकडेवारीच्या विश्लेषणात्मक इष्टतम वापराच्या दृष्टीने क्षेत्रीय स्तरावरील अधिकाऱ्यांना पुढील प्रशिक्षण देण्यासाठी तातडीने मदत करेल.
क्षेत्रस्तरीय अधिकाऱ्यांना संबोधित करताना धोत्रे म्हणाले की, कोविड-19 च्या विरोधात लढाईसाठी आरोग्य सेतु अॅपचा व्यापक वापर आवश्यक आहे. कोविड-19 चे संभाव्य धोके ओळखण्यासाठी आणि पुढील संकटाचा सामना करण्यासाठी जिल्हा प्रशासनाद्वारे त्याच्या आकडेवारीचा पूर्णपणे वापर केला जाऊ शकतो. महाराष्ट्र सरकारचे आरोग्य मंत्री राजेश टोपे यांनी कोविड-19 विरुद्धच्या लढाईतील तंत्रज्ञानाचे महत्व सांगितले. धोत्रे याच्या आदेशानुसार क्षेत्रीय अधिकाऱ्यांसोबत तांत्रिक टीमचा संवाद साधण्यासाठी आयोजित केलेल्या या उपक्रमाची त्यांनी प्रशंसा केली. महाराष्ट्र सरकारचे माहिती आणि तंत्रज्ञान मंत्री सतेज पाटील यांनी आरोग्य सेतु अॅपच्या वापरावर भर दिला आणि जिल्हाधिकाऱ्यांना व्यापक प्रशिक्षण देऊन त्याचा उपयोग आणखी वृद्धिंगत होईल अशी सूचना त्यांनी केली.
या परिषदेला इलेक्ट्रॉनिक्स आणि माहिती तंत्रज्ञान मंत्रालयाचे सचिव अजय प्रकाश शॉनी उपस्थित होते, त्यांनी राज्य अधिकाऱ्यांना संबोधित केले आणि त्यांना आरोग्य सेतु अॅपच्या माध्यमातून उपलब्ध माहितीच्या वापरातील बारकावे समजावून सांगितले. महाराष्ट्र सरकार, आरोग्य, प्रधान सचिव प्रदीप व्यास; महाराष्ट्र सरकार, आरोग्य, संचालक डॉ सौ. साधना तायडे; भारत सरकार- एनआयसी डीजी, नीता वर्मा; भारत सरकार- एनआयसी डीडीजी, आर. एस. मणी; भारत सरकार- एनआयसी डीडीजी, सीमा खन्ना; महाराष्ट्र सरकार, वैद्यकीय शिक्षण व संशोधन, संचालक डॉ. तात्याराव लहाने; आय.आय.टी. मद्रासचे प्रा. व्ही. कामकोटी हे देखील या परिषदेला उपस्थित होते आणि त्यांचाजवळील मौल्यवान माहिती त्यांनी दिली.
नौवहन मंत्रालय
नाविकांच्या लसीकरणाला सरकार प्राधान्य देणार
लसीकरणासाठी नाविकांचा समावेश प्राधान्य सूचीमध्ये करणाऱ्या राज्यांचे केंद्रीय मंत्री मनसुख मांडविया यांनी आभार मानले
केंद्रीय बंदरे, नौवहन व जलमार्ग राज्यमंत्री  आणि रसायने व खते राज्यमंत्री मनसुख मांडविया यांनी नाविकांच्या लसीकरणाचा आढावा घेतला. लसीकरणाअभावी नाविक क्षेत्र बाधित होता कामा नये, असे सांगून जहाजावर आपल्या निर्धारित कर्तव्यावर रुजू होण्यापूर्वी नाविकांचे लसीकरण होईल यासाठी सर्वोतोपरी प्रयत्न करायला हवे, यावर मांडविया यांनी भर दिला.
जागतिक नाविक क्षेत्रात भारताची महत्त्वपूर्ण भूमिका आहे. नाविकांच्या कामाचे स्वरूप पाहता, लसीकरण मोहिमेत त्यांना 'प्राधान्य' देण्याची मागणी बर्याच क्षेत्रातून केली जात आहे. लसीकरणासाठी नाविकांना प्राधान्य देण्यासाठी बंदर, नौवहन आणि जलमार्ग मंत्रालयाने आरोग्य व कुटुंब कल्याण मंत्रालयाशी समन्वय साधला.
मंत्रालयाच्या अलीकडील हस्तक्षेपामुळे प्रमुख बंदरांनी लसीकरण केंद्रे सुरू केली आहेत. मुंबई पोर्ट ट्रस्ट, कोचीन पोर्ट ट्रस्ट, चेन्नई पोर्ट ट्रस्ट, विशाखापट्टणम पोर्ट ट्रस्ट, कोलकाता पोर्ट ट्रस्ट आणि तूतीकोरिन पोर्ट ट्रस्ट या सहा प्रमुख बंदरांनी आपल्या बंदर रुग्णालयात नाविकांचे लसीकरण सुरू केले आहे. शिवाय, केरळमध्ये एका खाजगी रुग्णालयातही नाविकांच्या लसीकरणाची सोय करण्यात आली आहे.
मेरीटाईम असोसिएशन ऑफ शिपओनर्स शिपमॅनेजर्स अँड एजंट्स  , फॉरिन ओनर्स रिप्रेझेंटेटिव्हज अँड शिप मॅनेजर्स असोसिएशन आणि नॅशनल युनिअन ऑफ सीफेअरर्स ऑफ इंडिया  सारख्या नाविक संघटनांनी लसीकरणासाठी यशस्वीरित्या विशेष शिबिरे आयोजित केली आहेत.
याखेरीज मंत्रालय राज्य सरकारांनी त्यांच्या “प्राधान्य” सूचीमध्ये नाविकांना समाविष्ट करावे यासाठी प्रयत्न करत आहे. केरळ, तामिळनाडू आणि गोवा यांनी यापूर्वीच असा समावेश केला आहे.
खलाशांना लसीकरणाची सुविधा पुरवण्यात भारत सरकार कोणतीही कसर ठेवणार नाही.
उपराष्ट्रपती कार्यालय
युवकांचे नैराश्य ग्रासण्यापासून संरक्षण करण्यासाठी कुटुंब व्यवस्था हे सर्वोत्तम औषध-उपराष्ट्रपती
(नवी दिल्ली, 11 ऑक्टोबर 2018
युवकांचे नैराश्य ग्रासण्यापासून संरक्षण करण्यासाठी कुटुंब व्यवस्था हे सर्वोत्तम औषध असल्याचे उपराष्ट्रपती एम. व्यंकय्या नायडू यांनी म्हटले आहे. ते आज चेन्नई येथे इथिराज महिला महाविद्यालयाच्या 70व्या वर्धापन दिन समारंभात बोलत होते.
पितृसत्ताक, मूलतत्ववाद, कट्टरतावाद यावर महिलांच्या शिक्षणाशिवाय दुसरा सर्वोत्तम उतारा नाही, असे उपराष्ट्रपती म्हणाले. समाजाच्या सक्षमीकरणासाठी मुलींना शिक्षण देण्याच्या गरजेवर त्यांनी भर दिला. लिंग असमानतेबाबत नाराजी व्यक्त करत त्यांनी कठोर कारवाईचे आवाहन केले.
N.Sapre/S.Kane/P.Kor
भारतीय स्पर्धा आयोग
टी एस राजम रबर्स प्रा लि. आणि दीनराम मोबिलिटी प्रा. लिमिटेडच्या टीव्हीएस सप्लाय चेन सोल्युशन्स प्रा. लिमिटेडमधील विशिष्ट समभागांच्या अधिग्रहणाला सीसीआयची मंजुरी
नवी दिल्ली, 1 सप्टेंबर 2021
टी एस राजम रबर्स प्रा लि. आणि दीनराम मोबिलिटी प्रा. लिमिटेडच्या टीव्हीएस सप्लाय चेन सोल्युशन्स प्रा. लिमिटेडमधील विशिष्ट समभागांच्या अधिग्रहणाला भारतीय स्पर्धा आयोगाने  स्पर्धा कायदा 2002 च्या कलम 31 अंतर्गत मंजुरी दिली आहे. या प्रस्तावित व्यवहारांमध्ये अधिग्रहणकर्ता 1 आणि अधिग्रहणकर्ता 2  यांच्याकडून अतिरिक्त समभागांचे अधिग्रहण आवश्यक आहे. प्रस्तावित व्यवहार सीडीपीक्यू प्रायव्हेट इक्विटी एशिया पीटीई लिमिटेडकडून द्वितीयक खरेदीच्या माध्यमातून करण्यात येतील.
अधिग्रहणकर्त्या कंपन्या श्री टीएस राजम कुटुंबियांच्या मालकीच्या आणि ताब्यात असलेल्या टीव्हीएस मोबिलिटी प्रायव्हेट लिमिटेडच्या पूर्णपणे मालकी असलेल्या उपकंपन्या आहेत. टीएस राजम कुटुंब टार्गेटचे प्रवर्तक आहेत.
टार्गेट ही एक बिगर सूचीबद्ध सार्वजनिक कंपनी आहे आणि तिच्याशी संलग्न उपकंपन्यांसोबत ती भारतात आणि परदेशात लॉजिस्टिक्स/ पुरवठा साखळीशी संबंधित सेवा पुरवण्यामध्ये कार्यरत आहे.
सीसीआयचे तपशीलवार आदेश नंतर प्रसिद्ध होतील.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
विज्ञान आणि तंत्रज्ञान मंत्रालय
आयआयएसएफ, भोपाळ इथल्या स्टार्ट अप परिषदेत, आरोग्य, कृषी, औद्योगिक तंत्रज्ञान, माहिती-प्रसारण, वाहतूक आणि शिक्षण अशा क्षेत्रातील 300 डीप टेक प्रयोग, त्यांच्या तंत्रज्ञान-अभिनव उत्पादने आणि तंत्रज्ञानाच्या प्रात्याक्षिकासह दाखवले जातील- केंद्रीय मंत्री डॉ. जितेंद्र सिंह
जितेंद्र सिंह यांनी नवी दिल्लीत सहा मंत्रालये आणि विभागांच्या संयुक्त बैठकीत 21 ते 24 जानेवारी 2023 दरम्यान होणाऱ्या आयआयएसएफच्या तयारीचा घेतला आढावा
नवी दिल्ली, 18 जानेवारी 2023
मध्यप्रदेशात भोपाळ इथे होणाऱ्या भारतीय आंतरराष्ट्रीय विज्ञान महोत्सवातील - स्टार्ट अप परिषदेत 300 डीप-टेक प्रयोगांच्या यशोगाथा प्रात्यक्षिकासह दाखवल्या जातील, अशी माहिती, केंद्रीय विज्ञान आणि तंत्रज्ञान राज्यमंत्री  जितेंद्र सिंह यांनी दिली आहे. आरोग्य, कृषी, औद्योगिक तंत्रज्ञान, माहिती तंत्रज्ञान, वाहतूक आणि शिक्षण अशा विविध क्षेत्रातील, तंत्रज्ञानयुक्त अभिनव प्रयोग आणि तंत्रज्ञानाचा वापर केलेल्या प्रयोगांचा यात समावेश असेल.
विज्ञानाशी संबंधित सहा मंत्रालये आणि विभागांच्या आज नवी दिल्लीत झालेल्या बैठकीत त्यांनीय आज आयआयएसएफ भोपाळच्या तयारीचा आढावा घेतला. येत्या 21 ते 24 जानेवारी 2023 दरम्यान ही परिषद होणार असून, त्यात स्टार्ट अप आणि एकात्मिक संशोधन आणि विकासावर भर दिला जाणार आहे. आज झालेल्या बैठकीला, विज्ञान आणि तंत्रज्ञान, जैवतंत्रज्ञान, सीएसआयआर, पृथ्वी विज्ञान, अवकाश आणि अणुऊर्जा अशा मंत्रालयांचे प्रतिनिधी उपस्थित होते. पंतप्रधान नरेंद्र मोदी यांनी 2015 मध्ये लाल किल्ल्यावरून दिलेल्या भाषणात, स्टार्ट-अप इंडिया आणि स्टँड-अप इंडियाचा नारा दिल्यापासून भारतातील स्टार्ट-अप व्यवस्थेला गती मिळाली आणि देशाच्या अर्थव्यवस्थेसाठी नवीन दृष्टीकोन मिळाला आहे, याबद्दल, डॉ जितेंद्र सिंह यांनी आनंद व्यक्त केला.
2014 मध्ये देशात, सुमारे 350 स्टार्ट अप कंपन्या होत्या, मात्र ऑगस्ट 2022 पर्यंत ही संख्या 75000 पर्यंत पोहोचली. तर त्यानंतरच्या काही महिन्यातच, ही संख्या 75,000 वरुन 88,000 पर्यंत पोहोचली असून आज देशातील 653जिल्ह्यात स्टार्ट अप कंपन्या पसरल्या आहेत. या सतत वाढत असलेल्या क्षेत्राने, देशात नऊ लाखांपेक्षा अधिक नोकरीच्या संधी निर्माण केल्या आहेत, असे त्यांनी सांगितले.
भारतात आज 107 युनिकॉर्न  कंपन्या असून, त्यापैकी 23 कंपन्या 2022 मध्ये तयार झालेल्या आहेत, असेही त्यांनी सांगितले. आंतरराष्ट्रीय आकडेवारीनुसार, नोव्हेंबर 2022 पर्यंत, अमेरिका स्टार्ट अप कंपन्यांच्या यादीत, 704 युनिकॉर्नसह, पहिल्या क्रमांकावर आहे. त्यापाठोपाठ चीनमध्ये 243 युनिकॉर्न असून, भारत या स्पर्धेत झपाट्याने पुढे जात आहे, असेही सिंह म्हणाले.
भोपाळ इथं होणाऱ्या स्टार्ट-अप परिषदेमध्ये इनक्युबेशन सेवा आणि सामायिक पायाभूत सुविधा प्रदान करणाऱ्या कंपन्यांचे प्रदर्शन असेल. तसेच, सहकारी कंपन्यांकडून शिक्षण, नेटवर्किंग आणि कंपनीत वापरल्या सर्वोत्तम पद्धतींचे आदानप्रदान केले जाईल. तसेच, स्टार्ट-अप, त्यांना पाठबळ देणारे आणि इतर भागधारक यांच्यात चर्चा केली जाईल. त्याशिवाय, स्टार्ट अप स्थापन करण्यासाठीचे मार्गदर्शन, या क्षेत्रातील संधी कशा मिळवायच्या हे सांगत अशा संधी देखील उपलब्ध केल्या जातील, असेही डॉ सिंह म्हणाले.
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
श्रम आणि रोजगार मंत्रालय
बेरोजगारी दराबाबतच्या वृत्ताचे खंडन
खाजगी संस्थांद्वारे करण्यात आलेली सर्वेक्षणे साधारणपणे शास्त्रीय नसतात आणि जागतिक स्तरावरील निकषांना धरुनही नसतात
केंद्रीय सांख्यिकी आणि कार्यक्रम अंमलबजावणी मंत्रालयाद्वारे ‘रोजगार-बेरोजगारी’ विषयक प्रसिद्ध करण्यात आलेली अधिकृत आकडेवारी वेळोवेळी केलेल्या श्रमशक्ती सर्वेक्षणावर -पीएलएफएसवर आधारित आहे
पीएलएफएस नुसार, भारतात रोजगाराचा दर कोविडच्या धक्क्यातून सावरला तर आहेच; शिवाय सध्या तो कोविड-पूर्व काळापेक्षाही अधिक उच्च पातळीवर आहे
नवी दिल्ली, 4 जानेवारी 2023
डिसेंबर 2022 मध्ये, देशात बेरोजगारी दर उच्च स्तरावर असल्याच्या बातम्या काही प्रसारमाध्यमांनी प्रसारित केल्या. या बातम्या, एका खाजगी कंपनीने केलेल्या सर्वेक्षणातील आकडेवारीवर आधारित आहेत. इथे याचा उल्लेख करायला हवा, की अनेक खाजगी कंपन्या/संस्था त्यांच्या स्वत:च्या पद्धतीनुसार, त्यांच्याकडे उपलब्ध आकडेवारीनुसार सर्वेक्षण करतात, हे सर्वेक्षण शास्त्रीय नसते तसेच, जागतिक पातळीवर स्वीकारल्या गेलेल्या निकषांना धरुनही नसते. त्याशिवाय, या कंपन्या/संस्थांमध्ये बेरोजगारीचा आकडा अधिक सांगणे तर रोजगाराचा आकडा कमी सांगण्याविषयीचा एक पूर्वग्रह आढळतो. याचे कारण, त्यांची स्वतःची नमुना प्रक्रिया आणि रोजगार/बेरोजगारीविषयक डेटा संग्रहित करतांना त्यांनी केलेल्या व्याख्या हे असते. त्यामुळे, अशा सर्वेक्षणाच्या निष्कर्षांकडे डोळे झाकून विश्वास ठेवू शकत नाही.
"रोजगार-बेरोजगारी" वरील अधिकृत डेटा  सांख्यिकी आणि कार्यक्रम अंमलबजावणी मंत्रालयाने  वेळोवेळी केलेल्या श्रमशक्ती सर्वेक्षणा  वर आधारित जारी केला आहे.
पीएलएफएसचा जुलै, 2020 ते जून, 2021 या कालावधीतील सर्वेक्षण अहवाल, अंदाजे चित्र सांगण्यासाठी, अखिल भारतीय स्तरावर उपलब्ध आहे. शहरी भागांसाठी सांख्यिकी आणि कार्यक्रम अंमलबजावणी मंत्रालयाद्वारे प्रकाशित पीएलएफएस तिमाही अहवाल देखील प्रसिद्ध केला जातो. हे तिमाही अहवाल जुलै - सप्टेंबर 2022 पर्यंत उपलब्ध आहेत.
उपलब्ध पीएलएफएसच्या अहवालानुसार, कामगार लोकसंख्येचे प्रमाण म्हणजे 15 वर्षे आणि त्याहून अधिक वयोगटातील व्यक्तीसाठी रोजगार हे 2019 मधील याच तिमाहीत 43.4% च्या तुलनेत जुलै - सप्टेंबर 2022 दरम्यान 44.5% च्या पातळीवर होते. जुलै-सप्टेंबर, 2022 दरम्यान बेरोजगारीचा दर जुलै-सप्टेंबर, 2019 मधील 8.3% च्या तुलनेत 7.2% च्या स्तरावर होता. अशा प्रकारे, पीएलएफएसच्या आकडेवारीनुसार, रोजगार दर कोविड-19 च्या धक्क्यातून सावरला तर आहेच, तसेच कोविडपूर्व काळापेक्षा उच्च पातळीवर पोहोचला आहे.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
अर्थ मंत्रालय
अटल पेन्शन योजनेच्या ग्राहकांची संख्या 97.60 लाखांवर
नवी दिल्ली, 17 एप्रिल 2018
अटल पेन्शन योजनेच्या ग्राहकांची संख्या 12 एप्रिल 2018 रोजी 97.60 लाखांवर पोहोचली आहे.
पीएफआरडीएच्या माध्यमातून 2016-17 या आर्थिक वर्षातील सह योगदान म्हणून 14 लाख पात्र ग्राहकांसाठी सरकारने 120.92 कोटी रुपये जारी केले आहेत.
N.S/S.K/P.M
(Visitor Counter : 51
विज्ञान आणि तंत्रज्ञान मंत्रालय
भारतीय वंशाचे अनेक शास्त्रज्ञ परदेशातून भारतात परतण्यास उत्सुक आहेत आणि याचे श्रेय पंतप्रधान नरेंद्र मोदी यांनी निर्माण केलेल्या पोषक वातावरणाला जाते- केंद्रीय मंत्री जितेंद्र सिंह
जैवतंत्रज्ञान विभागाच्या 36 व्या वर्धापनदिन सोहळ्यात डॉ. जितेंद्र सिंह यांचे मार्गदर्शन; “सुलभ विज्ञान अवलंबः किमान सरकार कमाल शासनाच्या दिशेने” नवे मार्गदर्शक नियम प्रसिद्ध
परदेशात असलेले भारतीय वंशाचे अनेक शास्त्रज्ञ सध्या मायदेशी परतण्यासाठी उत्सुक असल्याने सध्या भारताला रिव्हर्स ब्रेन ड्रेन प्रक्रियेचा अनुभव येत आहे आणि याचे श्रेय पंतप्रधान नरेंद्र मोदी यांनी निर्माण केलेल्या पोषक वातावरणाला दिले पाहिजे, असे केंद्रीय विज्ञान आणि तंत्रज्ञान राज्यमंत्री , भूविज्ञान, पंतप्रधान कार्यालय, कार्मिक आणि सार्वजनिक तक्रार निवारण, पेन्शन, अणुउर्जा आणि अंतराळ राज्यमंत्री डॉ. जितेंद्र सिंह यांनी सांगितले आहे. ते आज हरयाणामध्ये फरिदाबाद येथे प्रादेशिक जैवतंत्रज्ञान केंद्रात आयोजित केलेल्या जैवतंत्रज्ञान विभागाच्या 36व्या वर्धापनदिन कार्यक्रमात बोलत होते.
यावेळी सिंह यांनी “सुलभ विज्ञान अवलंबः किमान सरकार कमाल शासनाच्या दिशेने” यासाठी नवे मार्गदर्शक नियम देखील जारी केले आणि रामलिंगस्वामी रि- एन्ट्री फेलोशिप परिसंवादाचे उद्घाटन करताना रामलिंगस्वामी रि-एन्ट्री फेलोजसाठी एका डिरेक्टरीचे प्रकाशन केले. परदेशात काम करणाऱ्या भारतीय शास्त्रज्ञांना पुन्हा मायदेशी आणण्याच्या उद्देशाने रामलिंगस्वामी रि- एन्ट्री फेलोशिप ही 2006-07 मध्ये सुरू केलेली एक प्रतिष्ठेची योजना आहे.
36 व्या वर्धापन दिनानिमित्त डॉ. जितेंद्र सिंह यांनी जैवतंत्रज्ञान विभागाचे अभिनंदन केले. गेल्या 36 वर्षात या विभागाने देशभरात जैवतंत्रज्ञान संशोधन आणि विकास, शिक्षण आणि नवोन्मेषावर मोठा प्रभाव निर्माण केला आहे, असे ते म्हणाले.
जैवतंत्रज्ञान विभागाने कोविड या संकटाचा वापर जगाला आपली क्षमता दाखवून देण्यासाठी केला, असे त्यांनी नमूद केले. जैवतंत्रज्ञानाच्या सर्व पैलूंचा विकास करण्यामध्ये आणि भावी काळात येऊ घातलेल्या जैवतंत्रज्ञानासाठी या विभागाने मोठे योगदान दिले आहे, असे त्यांनी सांगितले.
यावेळी माउंट एव्हरेस्ट दोन वेळा सर करणाऱ्या पहिल्या महिला पद्मा संतोष यादव यांनी जैवतंत्रज्ञान विभाग वर्धापनदिन व्याख्यान दिले आणि उपस्थित शास्त्रज्ञ आणि सहकाऱ्यांना आपले गिर्यारोहणाचे अनुभव सांगितले.
पंतप्रधान कार्यालय
नमो अॅपवर उपलब्ध असलेल्या 25 सप्टेंबर 2022 रोजीच्या 'मन की बात' कार्यक्रमावर आधारित प्रश्नमंजुषेमध्ये सहभागी होण्याचे पंतप्रधानांचे आवाहन
नमो अॅपवर उपलब्ध असलेल्या 25 सप्टेंबर 2022 रोजीच्या 'मन की बात' या कार्यक्रमावर आधारित प्रश्नमंजुषेमध्ये नागरिकांनी सहभागी व्हावे, असे आवाहन, पंतप्रधान नरेंद्र मोदी यांनी केले आहे. या महिन्याच्या ‘मन की बात’ कार्यक्रमामध्ये वन्यजीवांपासून पर्यावरणापर्यंत आणि भारताच्या संस्कृतीपासून समृद्ध इतिहासापर्यंत बहुविध विषयांचा समावेश आहे, असे पंतप्रधानांनी सांगितले.
पंतप्रधानांनी ट्विट केले आहे की,
"नुकत्याच झालेल्या #MannKiBaat कार्यक्रमात आम्ही वन्यजीवांपासून पर्यावरणापर्यंत आणि भारताच्या संस्कृतीपासून भारताच्या समृद्ध इतिहासापर्यंत बहुविध विषयांचा समावेश केला आहे. त्यासंदर्भात नमो अॅपवर एक मनोरंजक प्रश्नमंजुषा उपलब्ध आहे, ज्यामध्ये तुम्ही सर्वांनी सहभागी व्हावे, असे आवाहन मी करतो."
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 8 डिसेंबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 73,62,000 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 129.54 कोटी मात्रांचा  टप्पा पार केला आहे. देशभरात 1,35,05,139 सत्रांच्या आयोजनातून हे लसीकरण करण्यात आले.
गेल्या 24 तासांत 9,525 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,40,89,137 झाली आहे.
परिणामी, सध्या, भारतातील रोगमुक्ती दर 98.36% आहे, मार्च 2020 पासून सर्वोच्च दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 41 दिवस नव्या कोविड बाधितांची संख्या 15,000 हून कमी नोंदली जात आहे.
गेल्या 24 तासांत 8,439 नव्या कोविड बाधित रुग्णांची नोंद झाली.
देशातील कोविड सक्रीय रुग्णसंख्या सध्या 93,733 इतकी असून गेल्या 555 दिवसांमधील नीचांकी संख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.27% आहे. मार्च 2020 पासून ही सर्वात कमी रुग्णसंख्या आहे.
देशभरात कोविड संसर्ग तपासणी चाचण्या करण्या क्षमता विस्ताराचे काम जारी आहे. गेल्या 24 तासांत देशात एकूण 12,13,130 चाचण्या करण्यात आल्या. देशात आतापर्यंत एकंदर 65 कोटी 6 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढवली जात असतानाच, साप्ताहिक पॉझिटीव्हिटी दर सध्या 0.76% असून गेले 24 दिवस हा दर 1% हून कमी राहिला आहे. तर दैनंदिन पॉझिटीव्हिटी दर आज 0.70 % आहे. दैनंदिन पॉझिटीव्हिटी दर गेले सलग 65 दिवस 2% हून कमी आहे आणि आता गेले सलग 100 दिवस हा दर 3 % हून कमी राहिला आहे.
इतर अपडेट्स :-
S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
युवा व्यवहार आणि क्रीडा मंत्रालय
पॅरिस ऑलिम्पिक 2024 साठी केंद्रीय क्रीडा मंत्र्याच्या अध्यक्षतेखाली उच्चस्तरीय समितीची पहिली बैठक; भारतीय ऑलिम्पिक संघटना आणि युवा व्यवहार आणि क्रीडा मंत्रालयाच्या प्रतिनिधींची उपस्थिती
केंद्रीय माहिती आणि प्रसारण, युवा व्यवहार आणि क्रीडा मंत्री , अनुराग सिंह ठाकूर आणि राज्यमंत्री निसिथ प्रामाणिक यांच्या अध्यक्षतेखाली आज पॅरिस ऑलिम्पिक 2024 साठी उच्चस्तरीय समितीची पहिली बैठक झाली.
एमवायएएस, भारतीय क्रीडा प्राधिकरण  आणि भारतीय ऑलिम्पिक संघटनेचे  प्रतिनिधी यावेळी उपस्थित होते. या बैठकीत पुढील वर्षी होणाऱ्या पॅरिस ऑलिम्पिकच्या आयोजनावर सविस्तर चर्चा करण्यात आली. तसेच यावर्षी हांगझोऊ येथे होणाऱ्या आशियाई क्रीडा स्पर्धेच्या तयारीचा आढावाही घेण्यात आला.
“आशियाई क्रीडा स्पर्धांमध्ये आपल्या खेळाडूंनी चांगली कामगिरी करावी तसेच भारताने यावर्षी हांगझोऊमध्ये सर्वोत्तम कामगिरी करावी यासाठी सतत प्रयत्न केले जात आहेत. आपले एमओसी  सदस्य द्वि-साप्ताहिक बैठका घेत आहेत. प्रगतीवर देखरेख आणि सर्वकाही नियोजनानुसार सुरु असल्याची खातरजमा करण्यासाठी संघ नियमितपणे खेळाडूंच्या संपर्कात आहेत. आजच्या मूल्यांकन बैठकीत याचा आढावा
घेण्यात आला. उपस्थित सर्व भागधारकांनी, आशियाई क्रीडा स्पर्धेत भारताची आतापर्यंतची सर्वोत्तम कामगिरी असेल असा विश्वास व्यक्त केला. सरकार असो की क्रीडापटू, सर्वजण या आशियाई क्रीडा स्पर्धेच्या तयारीत कोणतीही कसर राहू नये याची काळजी घेत आहेत” असे अनुराग सिंह ठाकूर यावेळी म्हणाले.
आशियाई क्रीडास्पर्धा या वर्षी 23 सप्टेंबर ते 8 ऑक्टोबर या कालावधीत चीनमधील हांगझोऊ येथे होणार आहेत, तर ऑलिम्पिक स्पर्धा पुढील वर्षी फ्रान्समध्ये पॅरिस इथे 26 जुलै 2024 ते 11 ऑगस्ट 2024 या कालावधीत होणार आहेत.
पंतप्रधान कार्यालय
पंतप्रधानांनी चेती चंद निमित्ताने दिल्या शुभेच्छा
पंतप्रधान श्री. नरेंद्र मोदी यांनी चेती चंदच्या निमित्ताने नागरीकांना शुभेच्छा दिल्या आहेत.
श्री मोदीं यांनी आपल्या ट्विटर संदेशात मध्ये म्हटले आहे:
“चेती चंद यानिमित्ताने शुभेच्छा, विशेषतः सिंधी समुदायाला. भगवान झुलेलाल यांची विशेष कृपादृष्टी आपल्यावर सदैव राहो. मी अशी प्रार्थना करतो, की येणाऱ्या वर्षात प्रत्येकाच्या मनोकामना पूर्ण होवोत. ”